open-index/open-wikipedia-markdown huggingface dataset:
Cinema (band)

**Cinema** var et kortlivet progressiv rock-band som ble startet i 1982 av to tidligere medlemmer av Yes, Alan White og Chris Squire, sammen med sørafrikaneren Trevor Rabin. White og Squire var i Los Angeles i 1982 og fant ut at de ville starte et nytt band etter at Yes ble oppløst året før. De møtte Rabin, og sammen dannet de bandet *Cinema*. Planen var å spille inn og utgi et album med låter hovedsakelig komponert av Rabin. Bandet skiftet navn til Yes i 1983.

## Bandets historie - fra Cinema til Yes

Chris Squire, Alan White og Trevor Rabin startet innspilling av demoer som en trio, men Squire tok etter hvert kontakt med sin tidligere kollega i Yes, Jon Anderson, for å høre om han var interessert i å bidra som vokalist på enkelte av låtene. Anderson takket ja til å høre på demoene, og likte det han hørte. Han ble med i studio og sang inn sine bidrag, og takket også ja til å bli medlem av det nye bandet.

Senere ble Tony Kaye med i *Cinema*, også han var original- og tidligere medlem av Yes. Til å begynne med hadde ikke Kaye lyst til å forplikte seg til flere plateinnspillinger og turneer, men etter en kort periode der Eddie Jobson (kjent fra Roxy Music) var involvert, ombestemte Kaye seg.  

Bandet satte i gang med å skrive flere nye låter, men under innspillingen av det som skulle bli albumet *[[90125]]*, mente både managementet og plateselskapet at de skulle skifte navn til *Yes*. Da bandet inneholdt hele fire tidligere medlemmer, syntes også medlemmene at dette var logisk, og dermed «gjenopplivet» de Yes.

En instrumental-låt på Yes-albumet *90125* heter «Cinema», og den vant Grammy i 1983 for beste rock-instrumental.

## Besetning
* Jon Anderson – vokalist
* Chris Squire – bass og vokalist
* Alan White – trommer
* Trevor Rabin – gitar, keyboard og vokalist
* Tony Kaye – keyboard

## Se også
*Yes
*Anderson Bruford Wakeman Howe

## Referanser


## Eksterne lenker
* 
*  Notes From the Edge
*  YesWorld.com
Kuskokwim

**Kuskokwim** (yupik: *Kusquqvak*) er ei  kilometer lang elv i det sørvestre Alaska i USA. med unntak av det aller øverste løpet er elva bred og flat over det hele, og er dermed en nyttig transportrute for mange typer fartøyer.

Elva har utspring i flere grener i det sentrale og sørlige Alaska. Den 400&nbsp;km lange North Fork begynner i Kuskokwimfjellene, rundt 320&nbsp;km vest-sørvest for Fairbanks og renner mot sørvest i et vidt dalføre. South Fork (320&nbsp;km) begynner i den sørvestre delen av Alaskakjeden, vest for Mount Gerdine og renner nord-nordvetover gjennom fjellene. De to grenene løper sammen nær Medfra og renner derfra mot sørvest.

I det sørvestre Alaska kommer elva ut fra Kuskokwimfjellene i et enormt slettelandskap med utallige innsjøer, sør for elva Yukon, omringet av endeløse granskoger. Elva passerer en rekke eskimo-landsbyer, herunder Aniak. Sørvest for Bethel, den største bosetningen langs elva, vider den seg ut til et bredt, sumpete delta som munner ut i Kuskokwimbukta rundt 80&nbsp;km sør-sørvest for Bethel.

## Navn
På Yup'ik, som tales i elvas nedre løp, er navnet på elva *kusquqviim*, et sammensatt ord som betyr «stor ting som beveger seg sakte». Navnet ble først nedskrevet av en russisk sjøfarer i 1826 som *Kuskokvim* (Кускоквим). På Tanana (athabaskisk, som tales i elvas øvre løp) var navnet på elva *Chin-ana*.

## Referanser




## Litteratur
*Benke, Arthur C., ed., and Cushing, Colbert E., ed. (2005). *Rivers of North America*. Burlington, Massachusetts: Elsevier Academic Press. .
*Bright, William. (2004). *Native American Placenames of the United States*. Norman, Oklahoma: University of Oklahoma Press. .

## Eksterne lenker
*
Hellas under Sommer-OL 1908

**Hellas under Sommer-OL 1908**. 20 sportsutøvere fra Hellas deltok i tre sporter, friidrett, skyting og sykling, under Sommer-OL 1908 i London. Hellas kom på femtendeplass med tre sølvmedaljer.  

## Medaljer

## Medaljevinnerne
  

## Eksterne lenker
* Resultater og profilside  på sports-reference.com
Mikhalis Dorizas

**Mikhalis Dorizas** (gresk: Μιχάλης Δώριζας; født 16. april 1890 i Istanbul, død 21. oktober 1957 i Philadelphia) var en gresk sportsutøver som deltok i flere olympiske leker; 1908 i London, 1912 i Stockholm og Ekstralekene 1906 i Aten.

Dorizas vant en olympisk sølvmedalje i friidrett under Sommer-OL 1908 i London. Han kom på andreplass i spydkast fristil med resultatet 51,36 meter, vant gjorde Eric Lemming fra Sverige med et kast på 54,44 meter. Han deltok også i kulestøt og diskos, i diskos gresk stil ble han nummer fem.

## OL-medaljer
* 1908  London -  Sølv i friidrett, spydkast fristil  Hellas
* (1906  Athen -  Bronse i friidrett, steinstøt)

## Referanser


## Eksterne lenker
*
Kvalifisering til VM i fotball 2010 (CONCACAF)

Det deltok 35 lag fra CONCACAF i kvalifiseringen til VM i fotball 2010 i Sør-Afrika. De tre beste lagene fra konføderasjonen gikk direkte til VM-sluttspillet, mens fjerdeplassen spilte play-off mot femteplassen fra CONMEBOLs kvalifisering.

De to første rundene reduserte de 35 lagene til 24 og 12 lag. Disse 12 lagene ble fordelt på tre grupper med fire lag i hver, hvor de to beste fra hver gruppe gikk videre til 4. kvalifiseringsrunde.

,  og  tok de tre første plassene i 4. kvalifiseringsrunde og kvalifiserte seg direkte til VM.  endte på 4.-plass og møtte  i omspill, en kamp de tapte 2–1 sammenlagt.

## Runde 1

## Runde 2

## Runde 3

### Gruppe 1

### Gruppe 2

### Gruppe 3

## Runde 4
I 4. og siste kvalifiseringsrunde var de seks gjenværende lagene sammen i én gruppe. Alle spilte mot hverandre hjemme og borte.

### Tabell

### Kamper
11. februar 2009

28. mars 2009

1. april 2009

3. juni 2009

6. juni 2009

10. juni 2009

12. august 2009

5. september 2009

9. september 2009

10. oktober 2009

14. oktober 2009

## Se også
*Kvalifisering til VM i fotball 2010 (UEFA)

## Eksterne lenker
* Kamper og resultater  hos FIFA.com
Deportivo Saprissa

**Deportivo Saprissa** er en costaricansk idrettsklubb som er mest kjent for fotballaget sitt. Klubben er fra Tibás i hovedstaden San José, og spiller hjemmekampene sine på Estadio Ricardo Saprissa. Både klubben og stadionet er oppkalt etter grunnleggeren Ricardo Saprissa. Klubben ble stifta 16. juli 1935.

Deportivo Saprissa er en av tidenes mest meritterte fotballklubber i Nord- og Mellom-Amerika. Den har vunnet CONCACAFs mesterliga tre ganger (i 1993, 1995 og 2005), Copa Interclubes UNCAF fem ganger (i 1972, 1973, 1978, 1998 og 2003) og den costaricanske eliteserien hele 29 ganger. I 2009 blei Saprissa kåra av FIFA til det 20. århundets lag i CONCACAF.

Draktene til Deportivo Saprissa er lilla og hvite. Laget kalles ofte *El Monstruo Morado* («Det lilla monsteret») eller *Los Morados* («De lilla»).

Saprissas erkerival er Liga Deportiva Alajuelense. Kampene dem imellom kalles «El Clásico».

## Eksterne lenker
* 
* Deportivo Saprissa hos Soccerway
XYZ (band)

**XYZ** var det foreslåtte navnet på et prosjekt i 1981, som kunne blitt en supergruppe bestående av Chris Squire og Alan White fra Yes og Jimmy Page fra Led Zeppelin. Navnet er laget for å vise at de var ex Yes og (Led) Zeppelin-medlemmer. Keyboardisten og vokalisten David Lawson var også deltaker i prosjektet.

## Supergruppe

Page ville at bandet skulle ha en profilert vokalist, og inviterte sin gamle kollega fra Led Zeppelin, Robert Plant, til å bli med i bandet. Plant deltok på kun en øving, den 28. februar 1981, men ville ikke være med i bandet fordi han ikke likte at musikken var så kompleks. 

Med en uvillig Robert Plant og ikke minst problemer med management og kontrakter om hvem som skulle være manager for gruppen, Peter Grant eller Brian Lane, ble prosjektet avblåst tidlig i prosessen.

## Bootlegs

Siden 1994 har et utall bootleg-innspillinger dukket opp. Dette er innspillinger gjort i hjemmestudioet til Chris Squire i Surrey i løpet av april 1981. Det antas at kilden til disse bootlegene er demoer som ble stjålet fra Jimmy Pages hjem i 1987. 

Innholdet på disse bootlegene er fire låter – to instrumentaler og to med vokal. Den ene instrumentale ble senere til sangen «Fortune Hunter» som var åpningssporet på bandet The Firms album *Mean Business*, den andre ble brukt av Yes på albumet *[[Union (album)|Union]]*, og senere utviklet til låta «Mind Drive» som finnes på Yes-albumet *[[Keys to Ascension 2]]*. 

Det ene kuttet med vokal på kalt «Telephone Secrets» eller «Telephone Spies» var et forsøk på å videreutvikle låta «Song No. 4 (Satellite)» som ble påbegynt under innspillingen av Yes-albumet *[[Drama (Yes-album)|Drama]]* og utgitt på remaster-utgivelsen av albumet på 2000-tallet. Den fjerde låta ble kalt «And (Do) You Believe It» (eller «Can You See»), og ble i 2001 omarbeidet til låta «Can You Imagine» og utgitt på Yes-albumet *[[Magnification]]* samme år. Det er mulig det ble spilt inn flere låter, men kun disse fire er til nå gjort «tilgjengelige». Ifølge Alan White ble det spilt inn «fire-fem-seks låter».

## Etter XYZ

Etter at XYZ ble avsluttet, ga Squire og White ut singelen «Run with the Fox» i oktober 1981, før de i 1982 startet bandet Cinema med gitaristen Trevor Rabin. Dette bandet skulle senere omdøpes til Yes.I 1984 kom Jimmy Page på scenen sammen med Yes og spilte Beatles-låta «I'm Down» under en konsert i Westfalenhallen i Dortmund i Tyskland. Demoer fra dette prosjektet dukket opp på YouTube på slutten av 2000-tallet.

## Personell
* Jimmy Page – gitar
* Chris Squire – bass, keyboard, vokal
* Alan White – trommer
* David Lawson – keyboard

## Referanser


## Eksterne lenker
*
Kathrine Haugen

**Kathrine Haugen Nordhuus** (født 1970) er en norsk manusforfatter og filmprodusent.

Hun har sammen med søsteren Sissel Haugen skrevet manuset til dramaserien * [[Himmelblå]]* som vises av NRK, etter en idé av Timothy Prager. Hun har også vært manusforfatter for *Kalle og Molo* og andre tv-serier.

Haugen stiftet i 2010 filmproduksjonsselskapet Filimo Film AS. Dette selskapet produserte i 2010 filmen *Kehilan kommer hjem*.

## Referanser


## Eksterne lenker
*
Morten Bergeton Iversen

**Morten Bergeton Iversen** (født 1974), også kjent under artistnavnet «Teloch», er en norsk black metal-gitarist. 

Han spiller i dag i bandene Nidingr, Mayhem, NunFuckRitual, Condenado, The Konsortium og Umoral. Han var tidligere medlem av Orcustus og Legions, og har vært gjest i bandene 1349 (2006–2007), Gorgoroth (2002–2008), God Seed og Ov Hell. 

Iversen er også mannen bak det elektroniske solo-prosjektet Bergeton. 

## Bilder

Gorgoroth 201107 Paris 06B.jpg|Teloch i Paris
Gorgoroth 201107 Paris 11.jpg|Teloch i Paris


## Referanser


## Eksterne lenker
* 
* 
*
Stigselvvassdraget

**Stigselvvassdraget** i Agder begynner i Birkenes kommune, i noen mindre tjern som drenerer til Langevann, 230 meter over havet. Total lengde på vassdraget er regnet til litt under 41&nbsp;km fra Tvitjønna til fjorden ved Kaldvell øst i Lillesand. Nedbørsfeltets areal er ca. 75&nbsp;km².

Fra Tvittjønna (242 moh.) og Langevann (230 moh.) renner **Stigselva** til Steinsvannet/Østervann (217 moh.). Dette vannet får også tilførsel fra  Skrelletjenn (ca. 221 moh.) og fra Vestervann (222 moh.). Fra Østervann danner Stigselva kommunegrense mellom Birkenes og Grimstad, og renner gjennom Ålekjerrvann og noen mindre høler til Hundlandsvannet (183 moh.). En del mindre tjern og vann fra Grimstadsiden renner også ut i Hundlandsvannet. Deretter får elva vanntilførsel fra Beislandstjenna og Beislandsvannet (180 moh.). Gjennom flere mindre tjønn og høler når elva den stille flytende Storelona og Stigslelona (169 moh.) og videre til Lindvann (122 moh.).

Etter Lindvann krysser elva kommunegrensen mot Lillesand, først til Lille (84 moh.) og Store Eftevann (64 moh.). Etter utløpet herfra kalles hovedelva Grima eller **Grimeelva**. Grima renner vestover til eidet mellom Vestre- og Østre Grimevann. Begge disse vannene ligger på samme nivå (44 moh.).

Vestre Grimevann har også vanntilførsel fra Øvre Fjellvannet (69 moh.) og en del myrdrag og tjern på Birkenessiden av kommunegrensen, fra Budalstjønna, og fra Tvieidtjønna (som i flomtider renner ut både i Vestre og Østre Grimevann).

Ut i Østre Grimevann renner ellers bare vann fra Eftevannet, og fra noen mindre tjern, Skjebbetjønn, Ormetjønn, Svartetjønn og Kaldvelltjønnane.

Østre Grimevann har et areal på 3.94&nbsp;km², og er klart det største vannet i vassdraget, fulgt av Vestre Grimevann, Steinsvannet/Østervann, Lindvannet, Beislandsvannet, Hundlandsvannet og Store Eftevann.

Det nederste stykket av vassdraget, mellom Østre Grimevann og Kaldvellfjorden har mange navn. Den er kjent som Stigselva, Stikselva, Grima, Kaldvella eller **[[Kaldvellelva]]**. Vassdraget var for en del år siden preget av sur nedbør og fiskedød, men kalking av vassdraget har ført til at fisken igjen er kommet tilbake. Lokal  innsats fra kommunen og fra foreningen Skitt Fiske Lillesand har gjort elva og områdene langs den til et mye brukt rekreasjonsområde, til glede for lokalbefolkningen, turister og sportsfiskere i særdeleshet.

Stigselvvassdraget har lang historie for utnyttelse av vannkraften, gårdsmøller og kverner, sagbruk og tresliperier. Vassdraget ble i 1993 vernet mot kraftutbygging gjennom Verneplan IV for vassdrag.

## Referanser
Imperial (øl)

**Imperial** er et costaricansk ølmerke. Det produseres i dag av Florida Ice & Farm Company i Cervecería Costa Rica, og ble for første gang brygga i 1924. Imperial er landets mest populære ølmerke. Logoen, som er gul og rød med en sort ørn på, har blitt et nasjonalsymbol i Costa Rica.

## Varianter
### Imperial
Imperial er den opprinnelige varianten og den mest solgte. Det har en alkoholprosent på 4,6.

Imperial selges i følgende størrelser:
*350 ml glassflaske
*1000 ml glassflaske
*350 ml boks
*473 ml boks

### Imperial Light
Imperial Light blei introdusert i 2006 og har både mildere smal og en lavere alkoholprosent (3,6).

Imperial Light selges i følgende størrelser:
*350 ml glassflakse
*350 ml boks

### Imperial Silver
Imperial Silver er en lysere og mildere variant av originalen, men har samme alkoholprosent (4,6).

Imperial Silver selges i følgende størrelser:
*350 ml glassflaske
*350 ml boks

## Eksterne lenker
* Imperial hos Florida Ice & Farm Company
Vinkelhakefly

**Vinkelhakefly** (*Polia bombycina*) er en sommerfugl som tilhører familien nattfly (Noctuidae). Den er utbredt nord til Møre og Romsdal i Norge. 

## Utseende
Et ganske stort (vingespenn 37 - 48 mm), grått nattfly. Forvingen har markerte nyre- og ringmerker og en lite, trekantet svart flekk ved bakhjørnet, ellers ingen tydelige tegninger, men arten er likevel nokså lett å kjenne på størrelsen. Bakvingen er grå.

## Levevis
Arten ser ut til å foretrekke områder med kalkrik berggrunn, men biologien er ufullstendig kjent. Larvene lever trolig på løvtrær. De voksne sommerfuglene flyr i juni – juli og kommer gjerne til lys, de besøker også blomster.

## Utbredelse
Arten forekommer i Europa og også i det nordøstlige Asia, men synes å mangle i noen av de mellomliggende områdene. I Norge er den utbredt nord til Møre og Romsdal.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Aarvik, L., Hansen, L.O. og Kononenko, V. (2009) Norges Sommerfugler. Norsk entomologisk forening, Naturhistorisk museum. Oslo 2009. ISBN 978-82-996923-2-8
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/polia_bombycina.html
* *Polia bombycina* på UK moths: https://web.archive.org/web/20071019050340/http://ukmoths.org.uk/show.php?bf=2148
## Eksterne lenker
*
Spaniolen

***Spaniolen*** er en dramatisk-lyrisk diktsyklus av den norske forfatteren Henrik Wergeland, utgitt i 
mars 1833.

Samlingen veksler mellom flere sjangre: monologer, dialoger, scener. Verkets hovedperson er en frihetskjemper som forfølges av den spanske kong Ferdinand VII. I diktets verden blir mannen jaget av *kongens onde genius* (ånd), og beskyttet av *dronningens milde genius*. Som flyktning forviller han seg til Norge, hvor han dør av kulde innunder Fanaråken, mens som en røst fra oven forkynner at også den spanske kongen dør samtidig. 

Wergeland fikk ideen til diktet etter at han under sin vestlandsreise sommeren 1832 fikk høre om en sydlandsk utseende mann som hadde frosset ihjel ved den samme breen. Diktsamlingen er tilegnet irlenderen Robert Major, omtalt som «en gammel grå republikaner», som forfatteren hadde møtt via foreldrene mens familien Wergeland bodde i Kristiansand.

Litteraturhistorikeren Edvard Beyer peker på at «sterkere enn noen gang før ser dikteren her sitt eget lands frihet i internasjonal sammenheng». I samlingens nest siste dikt skildrer forfatteren en mytisk relasjon mellom trikoloren og det norske flagget.

## Referanser


## Eksterne lenker
* Utgaven fra 1997 hos Nasjonalbiblioteket
Buehakefly

**Buehakefly** (*Polia hepatica*) er en sommerfugl som tilhører familien nattfly (Noctuidae). Den er utbredt nord til Møre og Romsdal i Norge. 

## Utseende
Et ganske stort (vingespenn 44 – 51 mm), grått nattfly. Vingene har markerte tegninger. Det beste kjennetegnet er at forkroppen (thorax) har to flekker av brunrøde hår, en midt på ryggen og en lenger bak, over scutellum. Forvingen er grå. Mellomlinjene, som avgrenser vingens midtfelt, er doble og brede. I den fremre delen av midtfeltet sitter tydelige, svartkantede nyre- og ringmerker. Nyremerket er ofte rødlig på farge. Bak ringmerket er det en oval, svartkantet flekk (tappmerke) som er festet i indre mellomlinje. Bølgelinjen, som går langs vingens ytterkant, er smal og mørk, på to steder (midt på og ved bakhjørnet) utvidet til svarte flekker. Bakvingen er mørkgrå.

## Levevis
Arten har larver som lever på forskjellige løvtrær, busker og urter, blant andre bjørk og pors. De voksne sommerfuglene flyr om natten i juni – juli og kommer gjerne til lys.
## Utbredelse
Buehakeflyet er utbredt i Europa. I Norge er den funnet nord til Møre og Romsdal

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/polia_hepatica.html
* *Polia trimaculosa* på UK moths: https://web.archive.org/web/20071019053232/http://ukmoths.org.uk/show.php?bf=2149
## Eksterne lenker
*
Grått hakefly

**Grått hakefly** (*Polia nebulosa*) er en sommerfugl som tilhører familien nattfly (Noctuidae). Den er utbredt nord til Møre og Romsdal i Norge. 

## Utseende
Et ganske stort (vingespenn 47 – 57 mm), grått nattfly. Forvingen har mer eller mindre tydelige nyre- og ringmerker, bak ringmerket er det en ganske stor, oval, svartkantet flekk (tappmerke). Mellomlinjene, som avgrenser vingens midtfelt, er lyse, smale, bølgete og ofte ganske utydelige. Bølgelinjen langs vingens ytterkant er knapt synlig, men det er små, svarte flekker midt på ytterkanten og ved bakhjørnet. Bakvingen er mørkgrå.

## Levevis
Arten finnes helst i skog. Larvene går på ulike løvtrær, busker og urter, blant andre bjørk og viere. De voksne sommerfuglene flyr i juni – juli og kommer gjerne til lys.
## Utbredelse
Grått hakefly er utbredt i Europa. I Norge er den funnet nord til Møre og Romsdal.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/polia_nebulosa.html
* *Polia nebulosa* på UK moths: https://web.archive.org/web/20071108183344/http://www.ukmoths.org.uk/show.php?bf=2150
## Eksterne lenker
*
Fjellhakefly

**Fjellhakefly** (*Polia richardsoni*) er en sommerfugl som tilhører familien nattfly (Noctuidae). Den forekommer mest i fjellene i nord i Norge. 

## Utseende
Et middelsstort (vingespenn 30 – 34 mm), grått nattfly. Arten er mye mindre enn de andre *[[Polia]]-*artene som forekommer i Norge og ligner ikke på dem, derimot er den ganske lik flere andre arter av nattfly som lever i fjellet. Kroppen er kledt med ganske lange hår. Forkroppen har mønstre dannet av svarte og grå hår. Forvingen er grå, midtfeltet vanligvis noe mørkere enn resten. Mellomlinjene, som avgrenser midtfeltet, er brede og lyse, nyre- og ringmerkene lysgrå. Bølgelinjen, som går langs vingens ytterkant, er markert som en rad av svarte, trekantede flekker. Bakvingen er mørkgrå med en lysere flekk i midten. 

## Levevis
Arten lever på fjellet i nordlige områder, og på tundraen. Larvene kan finnes på setermjelt (*Astragalus alpinus*), rødsildre (*Saxifraga oppositifolia*), ullvier (*Salix lanata*) og fjellsyre (*Oxyria digyna*). De voksne sommerfuglene flyr i juli.

## Utbredelse
Arten er utbredt i de nordligste delene av Europa, Asia og Nord-Amerika. I Norge er den funnet i fjellene i Oppland, Sør-Trøndelag og indre strøk av Nord-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/polia_richardsoni.html

## Eksterne lenker
*
Fjærfly

**Fjærfly** (*Pachetra sagittigera*) er en sommerfugl som tilhører familien nattfly (Noctuidae). Den er bare registrert i ytre Telemark i Norge.

## Utseende
Et middelsstort (vingespenn 38 – 45&nbsp;mm), gråbrunt nattfly. Hannen har smalt fjærformede antenner. Forvingens midtfelt er noe mørkere enn resten av vingen, med lysgrå nyre- og ringmerker og et kort, tykt, svart tappmerke rett bak ringmerket. Bølgelinjen, som går langs vingens ytterkant, er utydelig, men markert av 3-5 svarte, trekantede flekker. Bakvingen er grå.

## Levevis
Arten lever i åpne områder, særlig på kalkrik grunn. Larvene lever på ulike gras, særlig rapp (*Poa* spp.).
## Utbredelse
I Norge er den bare funnet én gang, i Skien i Telemark i 1991.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pachetra_sagittigera.html
* *Pachetra sagittigera* på UK moths: https://web.archive.org/web/20071019032015/http://ukmoths.org.uk/show.php?bf=2151
## Eksterne lenker
*
Stane Derganc

**Stane Derganc** (født 1893 i Ljubljana, død 1981) var en jugoslavisk turner.

Han deltok i to olympiske leker for Jugoslavia, og to VM i turn. Under OL 1924 i Paris kom han på fjerdeplass i den individuelle mangekampen, og fikk femteplass i hopp på tvers og sjetteplass i bøylehest som beste resultat i enkeltapparater. Under neste OL, i 1928 fikk han bronse i lagkonkurransen og hopp individuelt.

I VM-sammenheng har han flere medaljer. Under sitt første VM, i 1922 i Jugoslavia, deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg fikk han bronse i den individuelle mangekampen, og delt sølv i skranke. Han deltok også i det neste verdensmesterskapet, i Lyon i Frankrike i 1926. Der vant Jugoslavia på nytt sølv i lagkonkurransen. Han vant ingen individuelle medaljer i dette verdensmesterskapet.

## Referanser


## Eksterne lenker
*
Morten Nystrøm

**Morten Nystrøm** (født 1978) er en tidligere svømmer fra Hokksund i Buskerud. Han representerte IL Varg og Øvre Eiker SK. Nystrøm var tidligere innhaver av norsk rekord på langbane både på 50 og 100 bryst med tidene 28.32 og 1.02.32.  Nystrøm har flere enn 20 NM-gull. Karrierens høydepunkt kom da han nådde semifinale i VM langbane i Barcelona i 2003.

Han tok kongepokalen i svømming i 2001.

## Referanser
Hvitflekkgressfly

**Hvitflekkgressfly** (*Mythimna conigera*) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge. 

## Utseende
Et middelsstort (vingespenn 31 – 38 mm), gulbrunt nattfly. Forvingen er nokså tilspisset. Den bakre delen av nyrmerket står frem som en liten, trekantet, hvit flekk midt i vingen. Mellomlinjene, som avgrenser vingens midtfelt, er smale og brune. Indre mellomlinje er vinklet i midten, ytre mellomlinje er formet som en nesten rett skrålinje. Ellers har vingen ingen tegninger. Bakvingen er lysgrå.

## Levevis
Arten lever helst i skogkanter og veikanter. Larvene lever på ulike gras, særlig hundegras (*Dactylis glomerata*) og kveke (*Elytrigia repens*). De voksne sommerfuglene flyr om natten i juni – juli og besøker blomster.

## Utbredelse
Arten er utbredt i Europa, dessuten er den rapportert fra Kashmir. I Norge er den vanlig i den sørlige delen av landet, funnet nord til Sør-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_conigera.html
* *Mythimna conigera* på UK moths: http://ukmoths.org.uk/show.php?bf=2192

## Eksterne lenker
*
Karel Jaromír Erben

**Karel Jaromír Erben** (1811–1870) var en tsjekkisk forfatter, lyriker, oversetter, litteraturhistoriker og samler av tsjekkiske eventyr og – sanger. Han var en representant for romantikken.

## Eksterne lenker
* 
* 
* 
* 
*  Liten biografi
*  Liten biografi, liste over publikasjoner

## Referanser
Stella

:*For bladet ved samme navn, se [[Stella (magasin)]]

*'Stella*' er et kvinnenavn dannet av det latinske ordet *stella* som betyr «stjerne». *Stella* er også en gresk feminin form av mannsnavnet *Stelios*, en variant av *Stylianós*, som kan ha opprinnelse i greske *stylos* eller *styli*, «søyle».

*Estelle* er en fransk form av navnet.

==Utbredelse==
*Stella* er kjent brukt i diktning fra 1500-tallet. Navnet ble vanlig som jentenavn fra 1800-tallet. Det er kjent brukt i Danmark, Norge og Finland fra 1800-tallet.

Navnet *Stella* har vært vanlig i Norge siden 2000-årene og hadde en popularitetstopp med 0,4 % i 2025.
























































|}

==Kjente personer med navnet==
Personene i listen er ordnet kronologisk etter fødselsår.
* [[Stella McCartney]] (f. 1971), britisk designer, datter av [[Paul McCartney]]
* [[Stella Mwangi]] (f. 1987), kenyansk-norsk rapper

==Annen bruk av navnet==
* [[STELLA]], norsk pris for effektiv reklame
* [[Stella (magasin)|Stella]], norsk kvinnemagasin 
* [[Stella (Linux)|Stella]], en [[romania|rumensk]] [[Linuxdistribusjon]] basert på [[CentOS]]
* *Stella* er et vanlig navn på kyr i Norge.
* *Stella* var blant de åtti vanligste hundenavnene i Norge i en undersøkelse fra 2025.

== Navnedag ==
*Stella'' har navnedag i flere land, oftest 15. august. Den norske navnedagen er .

## Referanser


## Eksterne lenker
*
Kuvvet Atakan

**Kuvvet Atakan** (født 5. november 1957 i Eskişehir i Tyrkia) er en tyrkisk geofysiker. Han har vært professor i seismologi ved Institutt for geovitenskap ved Universitetet i Bergen siden 2001, og var førsteamanuensis ved samme universitet 1994–2001.

Atakan har bachelorgrad fra Midtøstens tekniske universitet i Ankara fra 1980, cand.mag. i geologi fra Universitetet i Bergen fra 1986, hovedfag i struktur geologi / sedimentologi fra 1988 og dr.scient. fra 1994. Senere har han også hatt lengre forskningsopphold i England og Tyrkia. Atakan har særlig forsket på felt som seismologi, seismotektonikk og seismisk risiko. Han er også kjent for å formidle forskningsbasert kunnskap om jordskjelv til publikum gjennom media.

Atakan ble, som en del av Sigmund Grønmos rektorlag, i april 2009 valgt til viserektor for utdanning ved Universitetet i Bergen. Han stiller som rektorkandidat ved valget på Universitetet i Bergen i 2013, sammen med et lag bestående av Vigdis Broch-Due som kandidat for prorektor, Gottfried Greve som kandidat for viserektor for utdanning og Jill Walker Rettberg som kandidat for viserektor for internasjonale relasjoner. 

## Eksterne lenker

* Jordskjelvforskaren, På Høyden, 6. 4. 2009.
* Forskerprofil , Universitetet i Bergen.
* Når kommer skjelvet i Istanbul?, NRK, Schrödingers spesial.
* Seismologar tryggar oljeindustrien, forskning.no.
* Her er Team Atakan, På Høyden, 20.12.2012.
Idiot

**Idiot** er et ord som kommer fra gresk *ἰδιώτης* (*idiōtis*), «en person som ikke er interessert i politikk», «en person uten yrkeskunnskaper» eller «en vanlig innbygger», fra *ἴδιος* (*idios*), «egen», «privat». Ordets latiniserte form er *idiota*, «ordinær person», i vulgærlatin utviklet det seg imidlertid til å betegne en «uutdannet eller uvitende person». Ordets moderne betydning og form stammer fra gammelfransk *idiote*. Det relaterte ordet *idioti* kan ha blitt dannet i analogi til ord av typen *[[profeti]]* (fra *[[profet]]*). Ordet har kognater i mange andre språk.  

## Norsk begrepsbruk

### Medisinsk (historisk)
I Norge var *idiot* en medisinsk betegnelse brukt av leger i gamle dager på personer som ble ansett for å være mindre intelligente enn normalbefolkningen, også betegnet som «mentalt tilbakestående». På begynnelsen av 1900-tallet var «idioti» ansett som en form for sinnssykdom.

Mennesker med lærevansker, skrivevansker eller lignede former for problemer fikk ofte denne betegnelsen. En idiot ble ansett for å være uhelbredelig og bortkastet å bruke tid og ressurser på. Da de første IQ-testene kom på 1930-tallet, fikk personer med IQ lavere enn 60 den medisinske betegnelse idiot, men en med IQ 60–70 ble kalt imbesill osv. Som regel var det psykisk utviklingshemmede som havnet i den kategorien.

### Strafferettslig (historisk)
Innen strafferetten er det nødvendig å etablere et begrepsapparat for skillet mellom personer som kan stilles til ansvar for sine gjerninger, og personer som på grunn av sin mentale tilstand ikke kan tiltales og dømmes til straff på samme måte. Professor Jon Skeie ved det juridiske fakultet ved Universitetet utga i 1937 en lærebok om strafferett der han redegjorde for de kategoriene som gjaldt i hans samtid: «Størst interesse for kriminologien har imidlertid de psykiske defekter: (a) de egentlige sinnssykdommer, (b) den forstandssvakhet man betegner idioti og i strafferetten likestiller med sinnssykdommene, (c) intelligensundermål i mindre utpreget grad, imbesilitet og debilitet, (d) abnorm mangel på (følelse og) evne til medfølelse, (e) den psykopatiske konstitusjon, (f) bevissthetstap og omtåkninger. Om disse sinnstilstander henviser jeg til professor Ragnar Vogts beskrivelser i „Medicinsk psykologi og psykiatri“»

### Moderne begrepsbruk
Ordet blir i dag brukt som en nedsettende fornærmelse mot folk som gjør eller sier noe mindre intelligent.

## Referanser
Seboré

**Seboré** (fra latin: *seborrhoea*, *sebum*=talg; *rhoia*=strøm) er en medisinsk/kosmetisk betegnelse som brukes for å beskrive overproduksjon av talg som fører til ansamling av fettstoff fra talgkjertelen i hårsekkene slik at den danner skjellaktige flak, skorper eller en hinne i hodebunnen. Seboré forkommer oftest på hodet og kan påvirke hårveksten og bli årsak til hårtap og delvis skallethet. Overproduksjon kan også forekomme i andre hudområder som har mange talgkjertler.

## Talgproduksjon og -funksjon
Talget (sebum) har normalt som oppgave å smøre hårsekkene og holde det øverste hudlaget smidig. Produksjonen påvirkes av genetiske forhold, hormoner (som f.eks. dihydrotestosteron), arvelige disposisjoner, alder/livsfase, næringsinntak/-opptak og ytre miljø. Man kjenner ikke den nøyaktige årsaken til at enkelte har overproduksjon av talg.

## Seboré hos spedbarn
Hos spedbarn kan en form for seboré oppstå allerede ved noen få ukers alder. Tilstanden viser seg ved at det dannes et lag av fett flass med gulbrun farge i hodebunnen. Hos spedbarn er tilstanden ufarlig og forbigående, men for å dempe eller fjerne eventuell kløe kan urenhetene fjernes (se nedenfor).

## Seboré hos unge og voksne
Man antar at 3-5% av befolkningen i alderen 30-50 år plages av seboré. Det dannes oftest i hodebunnen, men også andre hudpartier som har mange talgkjertler kan rammes. Hos voksne viser talget seg som skjell eller flass. Hodebunnen i det aktuelle området kan være irritert og rødfarget.

Hos enkelte, spesielt hos ungdom, kan plagene også ramme ører, øyebryn, neserygg og -vinger, bryst, rygg og i skrittet, da gjerne i form av såkalte hudormer (komedoner), sorte prikker bestående av talg, døde hudceller og bakterier i hudporene. Denne formen kan forårsake kviser (akne).

## Behandling
I første omgang kan man både hos barn, ungdom og voksne starte med å rense hodebunnen ved hjelp av kosmetiske remedier. I tillegg til oljer eller rektifisert sprit, finnes flere slags kosmetiske produkter for hodebunnsrensing (scalp lotion/hodebunnsrens). Disse skal gjerne få virke en tid etter påføring for å myke opp og løsne urenhetene. Deretter vaskes hår og hodebunn med en god sjampo. Om slik behandling ikke er tilstrekkelig, kan man be om råd om medisinske preparater hos lege eller farmasøyt.

En langvarig tilstand kalt seboreisk eksem, bør behandles i samråd med lege.
Sannhet og metode

***Sannhet og metode*** (tysk: Wahrheit und Methode), først utgitt i 1960, er Hans-Georg Gadamers hovedverk.

Boken er sterkt influert av Wilhelm Dilthey og romersk hermeneutikk. Den avviser målet om objektivitet som uoppnåelig, og foreslår at mening oppnås gjennom intersubjektiv kommunikasjon. 
 
Sannhet og metode blir regnet som Gadamers magnum opus, og har påvirket mange filosofer, deriblant Jürgen Habermas. Boken ble oversatt til norsk i 2010 av Lars Holm-Hansen.

## Referanser
Lori Singer

**Lori Singer** (født 1957) er en amerikansk skuespiller. Hun er kjent fra musikkfilmen *[[Footloose]]* og den musikkorienterte tv-serien ''Fame''.

## Referanser


## Eksterne lenker
* 
*
Fruitopia

**Fruitopia** var en drink med fruktsmak på 0,5 liters glassflasker lansert av Coca-Cola Company i 1994. Den var rettet mot tenåringer og unge voksne. Merket fikk en betydelig omtale på midten av 1990-tallet før de varte i et lavt salg ved slutten av tiåret. Mens det fortsatt var tilgjengelig i Canada og Australia som et juicemerke, ble Fruitopia i 2003 faset ut i det meste av USA hvor det hadde slitt i flere år. Drikken fantes i Norge en liten periode på midten av 1990-tallet. Den var populær, men ble utkonkurrert av produktet Snapple.

Bruken av merkenavnet Fruitopia fortsetter gjennom forskjellige drikkevarer i en rekke land, blant annet noen McDonald's-restaurantsteder i USA, som bærer drikken til i dag. I Norge benyttes Fruitopia som merkevare for en rekke produkter og næringsliv som ikke er tilknyttet Coca-Cola Company, blant annet et selskap for bedriftsrådgivning.

## Referanser


## Eksterne lenker
* «Coca-Cola Changes Some Fruitopia Flavors»
* Fruitopia nettside i Tyskland
Maudheimvidda

**Maudheimvidda** er den vestligste delen av Dronning Maud Land i Antarktis og strekker seg fra  20° vest til Jutulstraumen omtrent ved nullmeridianen. Området ble undersøkt og kartlagt under den Norsk-britisk-svenske antarktisekspedisjonen (Maudheimekspedisjonen) fra 1949 til 1952. Norsk Polarinstitutt utga i 1963 topografisk kart i målestokk 1:1&nbsp;000&nbsp;000 over området.

Kyststrekningen fra 16° 30' vest til 5° øst kalles Kronprinsesse Märtha Kyst.

## Se også
*Maudheim
*Ritscherflya

## Kilder
* Composite Gazetteer of Antarctia. Den vitenskapelige komite for antarktisforskning (SCAR)
Lokomotivstall i Piła

**Parowozownia Pilska Okraglak** er en organisasjon dannet av innbyggere i byen Piła i Polen for å restaurere Pilas lokomotivstall. Lokstallen ble bygget mellom 1870-1874, i tilknytning til en intensiv utbygging av jernbanen på prøyssisk territorium. Man brukte utypiske byggemåter og arkitektoniske løsninger, og bygget ble et forbilde for andre bygninger av samme type i resten av Europa. Lokomotivstallen ble tatt ut av bruk og nedlagt på 1990-tallet. Den ble deretter stående og forfalle, helt til noen av Pilas innbyggere, som var bekymret over lokomotivstallens tilstand, dannet organisasjonen for å redde det historiske bygget.

## Eksterne lenker
* Parowozownia Pilska Okraglak
Haka

**Haka** er en seremoniell dans i maorikulturen. Dansen fremføres av en gruppe dansere. Den betegnes ofte som en krigsdans som skal gjøre mannlige krigere klare til kamp, men i realiteten har haka blitt danset av både kvinner og menn. Det finnes ulike varianter av dansen, som benyttes i ulike sammenhenger. Æresgjester kan ønskes velkommen med en variant av haka; dansen kan også markere betydningsfulle hendelser, festlige anledninger, eller danses i forbindelse med begravelser. 

## Haka i populærkulturen
New Zealands herrelandslag i rugby union (også kjent som *All Blacks*) har gjort dansen kjent for et stort publikum fordi laget danser en variant av haka foran hver kamp. Mange av de newzealandske rugbyspillerne er selv maorier. 

## Referanser


## Eksterne lenker
* Video av All Blacks' gjennomføring av en haka før VM-finalen mot Frankrike i 2011.
Notre-Dame-skolen

**Notre-Dame-skolen** eller  *Notre-Dame-epoken* er en musikkhistorisk betegnelse på en gruppe komponister som arbeidet i eller ved Notre-Dame-katedralen i Paris i tidsrommet ca. 1160 til ca. 1250, og på den musikken de skrev. Notre-Dame-komponistene er representanter for den videre musikkhistoriske æraen som kalles ars antiqua.

De eneste Notre-Dame-komponistene fra denne tiden vi kjenner navnet på er Léonin og Pérotin. Begge nevnes av en anonym engelskmann som kalles *Anonym IV* og som enten studerte eller arbeidet i Notre-Dame senere på 1200-tallet. Anonym IV forteller at Léonin og Pérotin er «de beste organum-komponistene» og at de arbeidet med å samle materiale i en stor bok om organum som kalles *Magnus Liber Organi*.

Pérotin er den første kjente komponist av *organum quadruplum*, dvs fire-stemmers polyfoni. De tidligste motetter vi kjenner ble skrevet av Notre-Dame-komponistene på 1200-tallet. Motettene var polyfone med forskjellig tekst i de forskjellige stemmene. De utviklet seg fra *clausula* som var polyfone alternativer til den enstemmige gregorianske sangen den var ment å erstatte, og den musikkformen det er flest eksempler på i *Magnus Liber Organi*.

Selv om mye musikk er bevart kjenner man ikke til hvordan musikken ble framført, spesielt med hensyn til rytmen. 
I Notre-Dame-skolen synger de laveste stemmene med lange noteverdier mens overstemmen(e) synger ornamenterte linjer som ofte repeterer mønstre av lange og korte noter kjent som *rytmiske modi*. Notasjonen kalles *modalnotasjon*, og er de første eksempler på musikknotasjon som er i stand til å vise tonenes relative varighet innenfor og mellom stemmene.

Samtidskomponistene Steve Reich og Arvo Pärt nevner at de er påvirket av Notre-Dame-skolen.

## Media

## Se også
* Musikk i middelalderen
Princess Elizabeth Land

**Princess Elizabeth Land** er et landområde på det antarktiske kontinentet som strekker seg fra Amery Ice Shelf i Lars Christensen Land ved 73° østlig lengde til Cape Penck i Wilhelm II Land ved 87°43' østlig lengde. Området inngår i Australias kravområde i Antarktis, Australian Antarctic Territory.

Kysten av Princess Elizabeth Land er delt i Ingrid Christensen Kyst fra 73°35'Ø til 81°24'Ø og Leopold og Astrid Kyst fra 81°24'Ø til 87°43'Ø.

Princess Elizabeth Land ble oppdaget 9. februar 1931 av BANZARE-ekspedisjonen under ledelse av Douglas Mawson, som kalte opp området etter den britiske prinsessen, senere dronning Elisabeth II.

## Referanser
Teglrødt gressfly

**Teglrødt gressfly** (*Mythimna ferrago*) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge. 

## Utseende
Et middelsstort (vingespenn 36 – 41 mm), vanligvis rødlig nattfly. Forvingene er brune, vanligvis med et rødlig skjær. Mellomlinjene, som avgrenser vingens midtfelt, er smale og svarte, oppstykket i spredte, kommaformede, svarte tverrstreker. Nyremerket er kommaformet, med litt hvitt i den nederste delen, vanligvis lite tydelig. Bakvingen er grå. Hannen har en svart, trekantet flekk på undersiden av bakkroppen.

## Levevis
Denne arten finnes mest i skog. Larvene lever på ulike gras, men også på lave urter som for eksempel løvetann og vassarve. De voksne sommerfuglene flyr om natten i juli – august.

## Utbredelse
Arten er utbredt i Europa. I Norge finnes den nord til det nordlige Oppland og Sogn og Fjordane.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_ferrago.html
* *Mythimna ferrago* på UK moths: https://web.archive.org/web/20071031145936/http://www.ukmoths.org.uk/show.php?bf=2193

## Eksterne lenker
*
Henryk Arctowski antarktiske forskningsstasjon

**Arctowski** (polsk: *Polska Stacja Antarktyczna im. Henryka Arctowskiego*) er en polsk forskningsstasjon i Antarktis, beliggende i Admiralty Bay på King George Island i øygruppen Sør-Shetlandsøyene.

Stasjonen ble etablert i 1977 etter at den første polske marine forskningsekspedisjonen til Antarktis hadde kartlagt krill- og fiskeressursene i farvannet rundt Sør-Shetlandsøyene med fartøyene «Profesor Siedlecki» og «Tazar» et år tidligere. Stasjonen opereres av det polske vitenskapsakademiet (*Polska Akademia Nauk*). Forskningen omfatter feltene marinbiologi, oseanografi, geologi, geomorfologi, glasiologi, meteorologi, klimatologi, magnetisme og økologi. Et drivhus sørger for ferske grønnsaker til en av de mest besøkte stasjonene i Antarktis.

Langs strendene nær stasjonen ligger en rekke hvalbein som historiske tegn på hvalfangsten som ble drevet i området på begynnelsen av 1900-tallet. I nærheten finnes også kolonier med Adeliepingviner, ringpingviner og bøylepingviner, og dette området er utpekt som et spesielt verneområde i Antarktis (ASPA). Graven til Wlodzimierz Puchalski sør for stasjonen er oppført på lista over historiske steder og kulturminner i Antarktis. Puchalski døde her 13. januar 1979 mens han lagde en naturfilm.

Stasjonen er oppkalt etter den polske meteorologen Henryk Arctowski (1871–1958) som deltok på Belgica-ekspedisjonen 1897–1899.

## Eksterne lenker
* 
* Offisiell hjemmeside (polsk)
* Offisiell hjemmeside (engelsk)
Attert

: 

**Attert** (*Atert* på luxembourgsk, *Ater* på vallonsk) er en kommune i Belgia. Attert ligger i provinsen Luxembourg i regionen Vallonia. Kommunen, som har et areal på 70.94 km², hadde pr. 1. januar 2007 4,802 innbyggere, noe som gir en befolkningstetthet på 67.7 innbyggere pr. km².

Kommunen ligger innenfor det luxembourgskspråklige området og mange gatenavn og gateskilt er på to språk.

## Gamle postkort

Image:Attert - Arret du Tram - Ancienne.jpg|
Image:Attert - Luxeroth - Ancienne.jpg|
File:Belgique_-_Province_de_Luxembourg_-_Tontelange_-_Carte_des_Atlas_des_villages_de_1846.jpg|Tontelange 1876


## Referanser


## Eksterne lenker
*  (på fransk)
Brungult gressfly

**Brungult gressfly** (*Mythimna impura*) er en sommerfugl som tilhører familien nattfly (Noctuidae). Den finnes nord til Nord-Trøndelag i Norge.

## Utseende
Et middelsstort (vingespenn 30 – 35 mm), grågult nattfly. Den er svært lik på rørgressfly (*Mythimna straminea*), bortsett fra at bakvingene er grå, ikke hvite som hos rørgressflyet. Forvingen er grågul ved hvite vingeårer og 1-3 små, svarte flekker i den ytre delen. Bakvingen er nokså mørkt grå med lyse vingefrynser. 

## Levevis
Arten lever på åpne, graskledte områder, også på sanddyner. Larvene lever på ulike gras og er også blitt funnet på starr og frytle. De voksne sommerfuglene flyr i juni–august.

## Utbredelse
Den er utbredt over så godt som hele Europa. I Norge forekommer den nord til Nord-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_impura.html
* *Mythimna impura* på UK moths: https://web.archive.org/web/20071031063321/http://www.ukmoths.org.uk/show.php?bf=2198

## Eksterne lenker
*
Halmgult gressfly

**Halmgult gressfly** (*Mythimna pallens*) er en sommerfugl som tilhører familien nattfly (Noctuidae). Den finnes nord til Sogn og Fjordane i Norge.

## Utseende
Et middelsstort (vingespenn 30 – 38&nbsp;mm), lyst grågult (halmgult) nattfly. Den ligner på rørgressfly (*Mythimna straminea*) og brungult gressfly (*Mythimna impura*), bakvingens farge er mørkere enn hos førstnevnte, men lysere enn hos den andre. Forvingen er halmgul med hvite årer og tre små, svarte flekker i ytre del, disse kan være utydelige. Bakvingen er gråhvit til lysgrå.

## Levevis
Arten lever i åpne områder der det vokser gras. Larvene lever på ulike slags gras. De voksne sommerfuglene flyr om natten i juli – august.

## Utbredelse
Halmgult gressfly er utbredt over hele Europa. I Norge er den funnet nord til Sogn og Fjordane.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_pallens.html
* *Mythimna pallens* på UK moths: https://web.archive.org/web/20071031063522/http://www.ukmoths.org.uk/show.php?bf=2199

## Eksterne lenker
*
Punktgrasfly

**Punktgrasfly** (*Mythimna obsoleta*) er en sommerfugl som tilhører familien nattfly (Noctuidae). Den finnes langs kysten vest til Vest-Agder i Norge.

## Utseende
Et middelsstort (vingespenn 30 – 38 mm), lyst gulbrunt eller rødbrunt nattfly. Forvingen har hvite årer. Arten kjennes lettest på at det noe utenfor midten på forvingen er en skrå rad av små, grå flekker. Ellers er det ingen tegninger. Bakvingen er silkeaktig gråhvit, mørkere ved bakkanten. Larven er brunlig.

## Levevis
Arten finnes der det vokser takrør (*Phragmites australis*), som er larvenes næringsplante. De skjuler seg inne i stråene om dagen og forpupper seg også der. De voksne sommerfuglene flyr i mai – juli og kommer gjerne til lys. 

## Utbredelse
Den er utbredt i Europa, unntatt lengst i nord. I Norge er den sjelden og bare funnet langs sørkysten vestover til Vest-Agder.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/leucania_obsoleta.html
* *Mythimna obsoleta* på UK moths: https://web.archive.org/web/20071024193207/http://www.ukmoths.org.uk/show.php?bf=2204

## Eksterne lenker
*
Kommagrasfly

**Kommagrasfly** (*Mythimna comma*) er en sommerfugl som tilhører familien nattfly (Noctuidae). Den finnes nord til Nord-Trøndelag i Norge.

## Utseende
Et middelsstort (vingespenn 29 – 37 mm), gulbrunt nattfly. Arten kjennes lett fra de andre *[[Mythimna]]-*artene som forekommer i Norge på forvingenes mørke lengdestreker. Forvingene er gulbrune med hvite årer, og varierende, brune eller svarte lengdestreker, særlig i vingens bakre del. Bakvingen er lysgrå, mørkere ytterst, med gulhvite hårfrynser langs kanten.

## Levevis
Denne arten kan man treffe på i mange ulike habitater. Larvene utvikler seg på ulike gras, særlig hundegras (*Dactylis glomerata*). De voksne sommerfuglene flyr i juni – juli.

## Utbredelse
Arten er utbredt i Europa. I Norge er den funnet nord til Nord-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/leucania_comma.html
* *Mythimna comma* på UK moths: https://web.archive.org/web/20071019030600/http://ukmoths.org.uk/show.php?bf=2205
## Eksterne lenker
*